Διάσκεψη των Προέδρων της Βουλής των Ελλήνων

Η Διάσκεψη των Προέδρων της Βουλής των Ελλήνων  είναι το διακομματικό συλλογικό όργανο που συστάθηκε το 1987 βάσει του κανονισμού της Βουλής και αναγνωρίσθηκε συνταγματικά με την αναθεώρηση του 2001. Αποστολή της είναι η καλύτερη οργάνωση των εργασιών της Βουλής των Ελλήνων μέσα από τη συνεργασία του Προεδρείου και όλων των κοινοβουλευτικών ομάδων.

Αποτελείται από τον Πρόεδρο και τους Αντιπροέδρους της Βουλής, τους διατελέσαντες Προέδρους της Βουλής εφόσον έχουν εκλεγεί Βουλευτές, τους Προέδρους των Διαρκών Επιτροπών, τον Πρόεδρο της Επιτροπής Θεσμών και Διαφάνειας, τους Προέδρους των Κοινοβουλευτικών Ομάδων και έναν εκπρόσωπο των ανεξάρτητων βουλευτών (εφόσον οι τελευταίοι είναι τουλάχιστον πέντε).

Η Διάσκεψη των Προέδρων συνέρχεται σε τακτική συνεδρίαση μία φορά την εβδομάδα. Αποστολή της είναι να εξετάζει την ημερήσια διάταξη των εργασιών της Βουλής, να οργανώνει τη διεξαγωγή του νομοθετικού έργου, να αποφασίζει για τη διεξαγωγή οργανωμένης συζήτησης και να ασκεί κάθε άλλη αρμοδιότητα που της αναγνωρίζει το Σύνταγμα ή ο Κανονισμός της Βουλής.

Η Διάσκεψη των Προέδρων έχει την αρμοδιότητα να επιλέγει, με ομοφωνία ή με πλειοψηφία των 3/5 των μελών της, τα μέλη των Ανεξάρτητων Αρχών που προβλέπονται από το Σύνταγμα, ενώ ασκεί επίσης, την κοινοβουλευτική τους εποπτεία.

Επίσης, με ομοφωνία ή με πλειοψηφία των 4/5 των μελών της, επιλέγει τον πρόεδρο, τον αντιπρόεδρο και δύο μέλη της Ελληνικής Στατιστικής Αρχής και εκφράζει γνώμη, μετά από ακρόαση των υποψηφίων, για την επιλογή δικαστικών λειτουργών στις κορυφαίες θέσεις της Δικαιοσύνης.

Από τον Αύγουστο του 2015, η τηλεοπτική κάλυψη της διάσκεψης γίνεται σε απευθείας μετάδοση από το τηλεοπτικό κανάλι της Βουλής.

 Αρμοδιότητες 
Η Διάσκεψη των Πρoέδρων:
 εξετάζει την ημερήσια διάταξη της επόμενης εβδoμάδας ή των επόμενων εβδομάδων με σκoπό την καλύτερη oργάνωση των εργασιών της Boυλής. 
 καθoρίζει τη διαδικασία και τη διάρκεια συζήτησης των νομοσχεδίων ή προτάσεων νόμων στην Ολομέλεια της Βουλής και στο Τμήμα διακοπής των εργασιών της Βουλής, καθώς και τη συνoλική διάρκεια των γενικών συζητήσεων μέσα στo πλαίσιo των συνεδριάσεων της ημερήσιας διάταξης, λαμβάνoντας υπόψη την εισήγηση της αρμόδιας Koινoβoυλευτικής Επιτρoπής. 
 απoφασίζει για τη διεξαγωγή oργανωμένης συζήτησης πάνω σε oπoιoδήπoτε θέμα νoμoθετικoύ έργoυ ή κoινoβoυλευτικoύ ελέγχoυ.

 Σύνθεση της διάσκεψης 
 Πρόεδρος της Βουλής
 Αντιπρόεδροι της Βουλής
 Πρόεδροι των Διαρκών Επιτροπών της Βουλής
 Πρόεδρος της Επιτροπής Θεσμών και Διαφάνειας
 Κοινοβουλευτικοί εκπρόσωποι των κομμάτων
 Πρώην Πρόεδροι της Βουλής, εφόσον έχουν εκλεγεί ως βουλευτές

 Σημερινή σύνθεση 
+ΟνοματεπώνυμοΙδιότηταΚοινοβουλευτική ΟμάδαΝικήτας ΚακλαμάνηςΠρόεδρος της Βουλής των ΕλλήνωνΝέα ΔημοκρατίαΓιάννης ΠλακιωτάκηςΑ΄ Αντιπρόεδρος της Βουλής των ΕλλήνωνΝέα ΔημοκρατίαΓιώργος ΓεωργαντάςΒ΄ Αντιπρόεδρος της Βουλής των ΕλλήνωνΝέα ΔημοκρατίαΘανάσης ΜπούραςΓ΄ Αντιπρόεδρος της Βουλής των Ελλήνων & Πρόεδρος Ειδικής Μόνιμης Επιτροπής Θεσμών και ΔιαφάνειαςΝέα ΔημοκρατίαΌλγα ΓεροβασίληΔ΄ Αντιπρόεδρος της Βουλής των ΕλλήνωνΣΥΡΙΖΑ - Προοδευτική ΣυμμαχίαΟδυσσέας ΚωνσταντινόπουλοςΕ΄ Αντιπρόεδρος της Βουλής των ΕλλήνωνΠΑΣΟΚ - Κίνημα ΑλλαγήςΓιώργος ΛαμπρούληςΣΤ΄ Αντιπρόεδρος της Βουλής των ΕλλήνωνΚΚΕΒασίλης ΒιλιάρδοςΗ΄ Αντιπρόεδρος της Βουλής των ΕλλήνωνΕλληνική ΛύσηΖωή Κωνσταντοπούλουπρώην Πρόεδρος της Βουλής των ΕλλήνωνΠλεύση ΕλευθερίαςΧριστόδουλος ΣτεφανάδηςΠρόεδρος Διαρκούς Επιτροπής Μορφωτικών ΥποθέσεωνΝέα ΔημοκρατίαΝτόρα ΜπακογιάννηΠρόεδρος Διαρκούς Επιτροπής Εθνικής Άμυνας και Εξωτερικών ΥποθέσεωνΝέα ΔημοκρατίαΑπόστολος ΒεσυρόπουλοςΠρόεδρος Διαρκούς Επιτροπής Οικονομικών ΥποθέσεωνΝέα ΔημοκρατίαΓιώργος ΣτύλιοςΠρόεδρος Διαρκούς Επιτροπής Κοινωνικών ΥποθέσεωνΝέα ΔημοκρατίαΛάζαρος ΤσαβδαρίδηςΠρόεδρος Διαρκούς Επιτροπής Δημόσιας Διοίκησης, Δημόσιας Τάξης και ΔικαιοσύνηςΝέα ΔημοκρατίαΧρήστος ΜπουκώροςΠρόεδρος Διαρκούς Επιτροπής Παραγωγής και ΕμπορίουΝέα ΔημοκρατίαΒασίλης ΥψηλάντηςΠρόεδρος Επιτροπής Οικονομικών της ΒουλήςΝέα ΔημοκρατίαΒασίλης ΓιόγιακαςΠρόεδρος Επιτροπής Βιβλιοθήκης της ΒουλήςΝέα ΔημοκρατίαΣτράτος ΣιμόπουλοςΠρόεδρος Ειδικής Μόνιμης Επιτροπής Έρευνας και ΤεχνολογίαςΝέα ΔημοκρατίαΘάνος Πλεύρης ή Κώστας Κατσαφάδος ή Άννα ΕυθυμίουΚοινοβουλευτικός ΕκπρόσωποςΝέα ΔημοκρατίαΠαύλος Γερουλάνος ή Δημήτρης ΜάντζοςΚοινοβουλευτικός ΕκπρόσωποςΠΑΣΟΚ - Κίνημα ΑλλαγήςΧρήστος Γιαννούλης ή Νίκος ΠαππάςΚοινοβουλευτικός ΕκπρόσωποςΣΥΡΙΖΑ - Προοδευτική ΣυμμαχίαΘανάσης Παφίλης ή Νίκος ΚαραθανασόπουλοςΚοινοβουλευτικός ΕκπρόσωποςΚΚΕΚώστας ΧήταςΚοινοβουλευτικός ΕκπρόσωποςΕλληνική ΛύσηΝάσος Ηλιόπουλος ή Ευκλείδης  ΤσακαλώτοςΚοινοβουλευτικός ΕκπρόσωποςΝέα ΑριστεράΓιώργος ΡούνταςΚοινοβουλευτικός ΕκπρόσωποςΝίκηΑλέξανδρος ΚαζαμίαςΚοινοβουλευτικός ΕκπρόσωποςΠλεύση ΕλευθερίαςΜιχάλης ΧουρδάκηςΕκπρόσωπος των Ανεξάρτητων ΒουλευτώνΑνεξάρτητος

Εξωτερικοί σύνδεσμοι
Επίσημη ιστοσελίδα Βουλής των Ελλήνων

Διάσκεψη Προέδρων